2010-2011 ел Лениногорск Куакбаш урта мәктәбе чыгарылыш класс укучыларына багышлана

7 ел класс житәкчесе булып эшләгән Насыйрова Фәридә Галиевнанын йөрәк түреннән чыккан сүзләре

Без, без,без идек,

Ун малай, биш кыз идек.

Мәктәп ябыла дигәч,

Таралыштык та беттек.

Мәктәптә укырга калды

Кызларнын сылулары.

Мәктәп данын яклады

Егетләрнең асыллары.

Шаярам дип уйламагыз,

Чынын сөйлим, уйнамыйм.

Мәктәп бетсә авылда ямь

Калыр диеп уйламыйм.

Житәкчеләр ,уйлашыгыз,

Сезгә мөрәҗәгать итәм.

Мин дә озак эшләмәм

Пенсиягә тиздән китәм.

Хыялымны чынга ашырып,

Иртән торып тынычлап,

Чәйне ташлап бер учлап,

Ашыкмыйча ирем белэн

Сөйләшеп утырыр идем,

Улыма шалтыратып

Хәлләрен белер идем.

Юк шул, юк!

Менә бит бүген тагын

Эшкә барырга кирэк.

Ә анда эшләр харап!

Алинә белән Илшат

Сүзгә килгәннәр тагын

Башкалары утыра

Барсы аларга карап.

Ә Максаты, Максаты,

Ачуланган Алиягә.

Алиясе бирмәгән

Өй әшен күчерергә.

Наилгә бик нык итеп

Алисәсе үпкәләгән,

Тегесе иртән сумкасын

күтәрешеп килмәгән.

Үстеләр инде ,җиттеләр

Унберенче класска,

Колакларын борырга

Буй да җитми ичмаса.

Күңелнең бер почмагына

Урнашып өлгерделәр.

Күпме борчу китергәннәрен

Белмичә дә йөрделәр.

Ачуланам, кызып китәм,

Түзми кайчакта йөрәк.

Үсмерләрне аңларга

Шактый сабырлык кирәк.

Төрле хәлләр булгалады

Үткән бу җиде елда,

-Кирәкми бу апа,-диеп,

Жалоба язды берәү,хәтта.

Ачу тотмыйм, үпкәләмим,

Ата- аналарга теләк:

Бала- газиз,кадерле,

Булсын ул сезгә терәк!

Үткәндә сәлам бирсәләр,

Искә алсалар,кайчак,

Кыек юлга басмасалар-

Без шуңа канәгать һәрчак.

Исән- имин китәсез

Хәзер моңа мин бик шат,

Максат, Наил

Һәм Илшат.

Ярдәмчем булдыгыз ,кызлар,

Матур гына йөрегез.

Әти- әниләр алдында

Якты булсын йөзегез.

Кичә генә төш күрдем,

Бизнесмен булган Илшат.

Миңа куртка алып биргән

Синдә күр ,әйдә, шак кат!

Урамымда батмый хәзер,

Зур машинага утырып,

Наил ташыган ком-таш,

Чокырларны тутырып.

Эшкә уңган,сүзгә булган

Безнең Максат – электромонтёр.

Һәрнәрсәне төзәтеп бирә,

Син карап кына утыр.

Елга буйларына карап,

Йөрәгем әрни иде.

Алия эколог булгач,

Күңелем тыныч инде.

Алисә – врач икән.

Чирли башласам әгәр,

Эх, да дими килеп җитә.

Куллары йомшак, мәгәр

Алинә – пешекче булган,

Бигрәк тәмле ашлары.

-Исән булыгыз. апа,- диеп торалар,

Кызларым – йөзек кашлары.

Төшнең өнгә әйләнүен

Уяндым да ятам теләп.

Бу шигырьне сезгә –

11 класска яздым атап.

Күп сөйләдем, вакыт бугай

Бүләкләр таратырга,

Якты теләкләр белән

Зур юлга озатырга.